A Torkos testvérek 1587-ben leleplezésükkel megakadályozták, hogy Győr török kézre 
kerüljön, illetve erre csak 2 évvel később került sor. II. Rudolf császár Prágában ezért 
nemesi címet adományozott a testvéreknek. 


https://gyor.lutheran.hu/index.php/rolunk-hu/tortenetunk 


Sibolti győri lelkészkedése idején a győri várat súlyos veszély fenyegette. Őrségének nagyobb 
része idegen zsoldos volt, nem volt szívügyük annak védelme. Főképpen azért, mert 
zsoldjukat gyakran nem kapták meg időben. 1587-ben a vár feladásáról kezdtek tárgyalni, de 
árulásukat a Torkos testvérek időben meghiúsították. A testvérek ezért nemességet kaptak és 
fontos közhivatalokat viseltek a későbbiek folyamán. Torkos István későbbi leszármazottjai 
(XVII-XVIII. századok fordulópontja körül) fontos szerepet töltöttek be egyházközségünk 
életében. Közülük is kiemelkedik Torkos András, a magyar pietizmus anyja, aki egész 
életében városunkat szolgálta eleinte tanítóként, majd 1737-ig lelkészként. Ő rendezte sajtó 
alá Luther Kis kátéját, és ezzel elindította a „győri” Kis káték sorát. Legnevezetesebb műve az 
Újtestamentum önálló fordítása. Engesztelő áldozat című imádságoskönyve nemcsak saját 
korában, hanem napjainkban is kiváló lelki táplálék. A család emlékét a Torkos-kert 
elnevezésű városrész őrzi. 

Löwei Balázs irodalmi munkássága is jelentős. Lefordította és kiadta az Ágostai hitvallást 
(1692). Nagyon fontos volt a hitéleti nevelés szempontjából az Evangéliumok és Epistolák 
című könyvecskéje is, mely imádságokat is tartalmazott (1698). 

Élete utolsó éveiben mellette dolgozott (1702), majd halála után tisztségében követte Torkos 
András (1707-1737), akinek működése különösen áldásos, irodalmi munkássága szintén 
jelentős volt. Első munkája A Győri Katekizmus (1736), majd az Újtestamentum magyar 
fordítása következett, mely 1736-ban jelent meg Wittenbergben. 


















